Diari Oficial de la Generalitat Valenciana


Sumari del DOGV 6399, del 17-11-2010 (2010/12528)

RESOLUCIÓ de 27 d'octubre de 2010, de la Direcció General de Personal de la Conselleria d'Educació, per la qual es fan públiques les modificacions proposades al Pla d'Activitats per a l'any 2010 per les entitats col·laboradores en la formació del professorat, autoritzades per esta Direcció General.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6399

Data del DOGV
:   17-11-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/12660


Data del document
:   27-10-2010

Organisme emissor
:   Conselleria d'Educació

Tipus de document
:   Resolució

Descriptors 

:   * personal docent
    * formació del professorat
    * concurs administratiu

RESOLUCIÓ de 27 d'octubre de 2010, de la Direcció General de Personal de la Conselleria d'Educació, per la qual es fan públiques les modificacions proposades al Pla d'Activitats per a l'any 2010 per les entitats col·laboradores en la formació del professorat, autoritzades per esta Direcció General. [2010/12715]
Vistes les sol·licituds de modificació al Pla d'Activitats proposades per a l'any 2010 per les entitats col·laboradores en la formació del professorat.
Atés el que disposa la Resolució de 16 de febrer de 1998, de la Direcció General d'Ordenació i Innovació Educativa i Política Lingüística, per la qual en desenrotllament de l'Orde de 9 de juny de 1994 de la Conselleria d'Educació i Ciència, s'establix el procediment per a l'autorització d'activitats de formació organitzades per entitats col·laboradores.
D'acord amb les competències atribuïdes per l'article 11 del Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, resolc:
Primer
Autoritzar a les entitats col·laboradores en la formació del professorat les modificacions del Pla d'Activitats proposades per a l'any 2010 que s'inclouen en l'annex I d'esta resolució.
Segon
Denegar a les entitats col·laboradores en la formació del professorat les accions formatives corresponents a les modificacions del Pla d'Activitats proposades per a l'any 2010 que s'inclouen en l'annex II d'esta resolució, pels motius que s'indiquen.
Tercer
Podrà participar en les activitats relacionades en l'annex I d'esta resolució el personal docent no universitari amb destí en centres públics, centres sostinguts amb fons públics i centres privats inclosos dins de l'àmbit de gestió de la Conselleria d'Educació.
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda potestativament en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:
El recurs de reposició haurà d'interposar-se davant de la Conselleria d'Educació, en el termini d'un mes a partir del dia següent al de la seua publicació en el Diari Oficial de la Comunitat Valenciana.
El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a partir del dia següent de la seua publicació en el Diari Oficial de la Comunitat Valenciana.
València, 27 d'octubre de 2010.- El director general de Personal: David Barelles Adsuara.